Remonttilaina – opas lainan hakemiseen | Asuntosuomi.fi
Remonttilaina – opas lainan hakemiseen
Remonttilaina on kodin tai vapaa-ajan asunnon kunnostusta, muuttamista tai saneeraamista varten haettava laina. Remonttilaina on luonteeltaan käyttöluottoa eli kulutusluottoa. Lainaa voivat hakea niin yksityiset ihmiset kuin taloyhtiötkin. Seuraavassa artikkelissa kerrotaan tarkemmin remonttilainasta ja vertaillaan eri lainoja.
Remonttilaina on mahdollista vähentää veroista, mikäli laina on otettu vakituisen asunnon remontointia varten. Remontin tulee kuitenkin olla iso, sillä pienestä remontista ei voi käyttää korkovähennystä. Remonttilainaa voi hakea eri pankeista ja rahoituslaitoksista.
Remonttilaina on kulutusluottoa
Koska remonttilaina on kulutusluotto, se maksetaan usein takaisin nopeahkossa aikataulussa. Yksityishenkilöiden kulutusluottojen summat pyörivät yleensä 500 – 30 000 euron kieppeillä. Tyypillisesti pienempään tarpeeseen haetaan lainaa 1000, 2000 tai 3000 euroa netistä käyttämällä verkkohakemusta. Isompien lainojen summat ovat usein 6000, 10 000 tai 20 000 euroa. Usein lainaa haetaan asuntolainan yhteydessä. Tämä onkin järkevää, sillä remonttilainasta tulee lainat yhdistämällä lähes joka tapauksessa edullisempi.
Remonttilainaa ei kannata hankkia ensimmäisestä mieleen juolahtavasta pankista tai lainapalvelusta, vaan eri lainantarjoajat kannattaa kilpailuttaa keskenään. Remonttilainoja vertaillessaan kannattaa tutkia, kuinka pitkällä maksuajalla lainan saa, millaisella korolla lainan saa ja sisältyykö lainanottoon ylimääräisiä kuluja kuten tilinhoitomaksuja tai nostopalkkioita. Kokonaiskustannukset selviävät helpoiten laskemalla lainan todellisen vuosikoron. Todellinen vuosikorko lasketaan siten, että kaikki lainan kulut suhteutetaan maksuaikaan.
Lainaa hakiessa tulee luottotiedot ja maksukyky olla kunnossa. Eri lainapalvelut myös myöntävät lainaa hieman eri ikäisille: jotkut myöntävät jo 18-vuotiaille lainoja, jotkut vasta 21-vuotiaille. Lainapalvelut ja pankit tarkistavat luottotiedot ja muut ehdot, joiden perusteella laina myönnetään. Vakuudetontakin lainaa on mahdollista saada, mutta ne lainat ovat usein kalliimpia. Ennen lainan hakemista kannattaa laskea tarkkaan, kuinka paljon lainaa tarvitsee.
Lainaa voi hakea kätevästi netissä ja lainapäätökset tehdään usein nopeasti. Erilaisia lainapalveluita on nykyään varsinkin netissä todella paljon, joten kilpailuttamiseen kannattaa todella käyttää aikaa ja lukea myös pienellä kirjoitetut präntit huolellisesti, sillä erilaisten ehtojen kirjo on valtava. Ennen kuin alkaa täyttämään hakemusta, kannattaa varata käden ulottuville kaikki tärkeät tiedot, sillä osa lainapalveluista ja pankeista tarvitsee esimerkiksi tulotiedot hakemusta varten. Tyypillisesti kysytään vuosituloja ja vuosipalkkaa nettona. Myös palkkakuitteja saattaa tarvita. Nykyisen asunnonkin tietoja saatetaan tarvita, esimerkiksi asunnon pinta-alaa ja asuntoon muuttoajankohtaa. Lisäksi kaikki edelliset velat tulee ilmoittaa hakemuksen teon yhteydessä. Hakemus kannattaa ehdottomasti täyttää oikeilla tiedoilla, sillä tiedot tarkistetaan.
Taloyhtiön laina omaksi lainaksi
Mikäli asut taloyhtiössä johon tulee remontti, voi olla järkevää muuttaa taloyhtiön remonttilaina omalta osalta henkilökohtaiseksi remonttilainaksi. Henkilökohtaisen lainan maksuajat ovat usein pidempiä, ehdot joustavampia ja siitä saa verovähennyksiä. Taloyhtiöt hakevat usein 5-10 vuoden mittaisia lainoja välttyäkseen päällekkäisiltä lainoilta, vaikka 15-20 vuotta olisi inhimillisempi maksuaika asukkaille.
(Kuva: Mark Hunter CC BY 2.0)